CELEX: 62011CN0301
Language: mt
Date: 2011-06-16 00:00:00
Title: Kawża C-301/11: Rikors ippreżentat fis- 16 ta’ Ġunju 2011 — Il-Kummissjoni Ewropea vs Ir-Renju tal-Pajjiżi l-Baxxi

27.8.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 252/20
            
         Rikors ippreżentat fis-16 ta’ Ġunju 2011 — Il-Kummissjoni Ewropea vs Ir-Renju tal-Pajjiżi l-Baxxi
   (Kawża C-301/11)
   2011/C 252/38
   Lingwa tal-kawża: l-Olandiż
   
      Partijiet
   
   
      Rikorrenti: Il-Kummissjoni Ewropea (rappreżentanti: R. Lyal u W. Roels, aġenti)
   
      Konvenut: Ir-Renju tal-Pajjiżi l-Baxxi
   
      Talbiet
   
   
               —
            
            
               tiddikjara li r-Renju tal-Pajjiżi l-Baxxi, billi adotta u żamm fis-seħħ fil-forma attwali tagħhom l-Artikoli 3.60 u 3.61 tal-Wet inkomstenbelasting (Liġi dwar it-taxxa fuq id-dħul) u l-Artikoli 15c u 15d tal-Wet Vennootschapsbelasting (Liġi dwar it-taxxa fuq id-dħul ta’ persuni ġuridiċi) 1969, naqas mill-obbligi tiegħu taħt it-Trattat fuq il-Funzjonament tal-Unjoni Ewropea, b’mod partikolari l-Artikolu 49;
            
         
               —
            
            
               tikkundanna lir-Renju tal-Pajjiżi l-Baxxi għall-ispejjeż.
            
         
      Motivi u argumenti prinċipali
   
   Il-Kummissjoni tqis li t-tassazzjoni fuq qligħ kapitali mhux realizzat fil-każ ta’ trasferiment ta’ impriża jew ta’ parti ta’ impriża fi Stat Membru ieħor jew fil-każ ta’ trasferiment tas-sede reġistrata jew tal-post tas-sede effettiva tal-kumpannija fi Stat Membru ieħor tammonta għal ostaklu għal-libertà ta’ stabbiliment li huwa inkompatibbli mal-Artikolu 49 TFUE.